Az Egészségügyi Minisztérium szakmai protokollja

Gerincdeformitások

Scoliosis és kyphosis

Készítette: Az Ortopédiai Szakmai Kollégium

I. Alapvető megfontolások

1. A protokollok alkalmazási / érvényességi területe 

ortopédia

család-, és iskolaorvos kompetencia szintnek megfelelően
2. A protokollok bevezetésének alapfeltétele 

Ortopéd Szakmai kollégium legitimációja

Ortopéd szakmai minimum feltételeknek megfelelő ellátási szint 

3. Definíció

Scoliosis: gerinc oldalirányú elhajlása a frontalis síkban
Funkcionális scoliosis: Az oldalirányú görbület fekve megszűnik, a vizsgáló által vagy a betegálatal akaratlagosan korrigálható. Bordapúp előrehajolva nincs. 

Strukturális scoliosis: A gerinc mindhárom fő síkban deformálódik. Oldalirányú elhajlás, lordotizáció és a horizontális síkban torqualódás jellemzi, melyhez a csigolyatesteken belüli torzió is társul. Következményesen thoracalisan bordapúp, lumbalisan izompúp jön létre. 

3.1.) Kiváltó tényezők


nagyobb részük ismeretlen etiológiájú



- ismeretlen etiológiájú funkcionális scoliosis



- idiopathiás strukturális scoliosis ( a strukturális scoliosisok 80-85 %-a)

ismert etiológia

- ismert etiológiájú funkcionális scoliosis: alsó végtag funkcionális vagy abszolút rövidülése okozza. Hosszan fennálva struktúrálissá válhat. 

- ismert etiológiájú strukturális scoliosisok

Congenitális scoliosisok: Veleszületett csigolyafejlődési rendellenessség talaján alakul ki (ékcsigolya, félcsigolya, részleges vagy teljes blokkcsigolya)

Neuromuscularis scoliosisok: Idegrendszeri betegségekhez társultan (polyomyelitis anterior acuta, ICP, Friedrich ataxia, Charcot-Marie- Tooth betegség, syringomyelia, myelomeningocele). Izombetegségekhez társultan (arthrogryposis, dystrophia musculorum progressiva, spinalis muscularis atrophia, gerincvelő sérülés).

Rendszerbetegségekhez társuló scoliosisok: Marfan sy., neurofibromatosis, osteogenesis imperfecta. 

3.2.) Kockázati tényezők

Fokozott fizikai igénybevétel, helytelen testtartás, gerincközeli és törzs izomzatának nem megfelelő állapota. 

4. Panaszok / Tünetek / Általános jellemzők


A panaszok és tünetek általában a scoliosis etiológiájától és a deformitás nagyságától függnek. Különösen fontos a neurologiai tünetek értékelése, melyek vagy az alapbetegségből adódóan, vagy elsősorban congenitalis csigolya malformációk okozta gerinvelői vagy gyöki compressio talaján alakulnak ki. A döntő többséget alkotó idiopathiás struktúrális scoliosis rendszerint nem fájdalmas, a betegek a deformitás miatt jelentkeznek, vezető tünetek a gerinc deformitás és következményesen a mellkas deformálódása. 

5. A betegség leírása

5.1.) Érintett szervrendszer(ek) 


vázrendszer: gerinc (osztályozás lokalizáció szerint)


funkcionális scoliosis:

· balra convex, nagy ívű thoracolumbalis



strukturális scoliosis:

· jobbra convex háti (Th6-Th12)

· balra vagy jobbra convex lumbalis (Th11/12- LIV-V) 

· jobbra convex háti, balra convex lumbalis (Th4-LIV)

· jobbra convex dorsolumbalis (Th6-LII)




légzőszervek




keringési rendszer

5.2.) Genetikai háttér

Idiopathisás esetekben pontos genetikai háttér nem ismert. 

5.3.) Incidencia / Prevalecia / Morbiditás / Mortalitás Magyarországon

A népesség 5 ‰-ében észlelhető. Lányoknál nyolc-tízszer gyakoribb. 
5.4.) Jellemző életkor és nem


Infantilis scoliosis: 1-3 éves kor között kezdődik. 



Juvenilis scoliosis: 3-10 éves kor között jelentjezik.

Adolescens scoliosis: 10 éves kor felett kezdődik.

Újabban 2 megjelenési forma:

Korai megjelenésű görbület: 6 éves kor előtt jelentkezik

Késői megjelenésű forma: 6 éves kor után jelentkezik.

II. Diagnózis

1. Diagnosztikai algoritmusok

Anamnezis – fizikális vizsgálat – képalkotó diagnosztika – etiologiától függően kiegészítő vizsgálatok - sz.e. laborvizsgálat .

2. Anamnézis

Családban való előfordulás. Gerindeformitás észlelésének időpontja, az azóta eltelt időben a görbület progressziója. Eddigi kozervatív kezelések (torna, fűzőkezelés) és azok eredményessége. Eddigi műtéti kezelések és azok eredményessége. Szubjektív panaszok megléte (fájdalom, neurológiai tünetek). Társuló betegségek (kórok is lehet) megléte, légzés, keringés károsodott volta. Lányoknál menstruációs ciklus megléte. 

3. Fizikális vizsgálatok

Inspectio: Levetkőztetett betegen gerinc és mellkas megtekintése elölről, hátulról, oldalról. Vállcsúcsok, scapulák, christák magassága. Törzs-kar háromszög szimmetriája. 

Bőrelváltozások keresése (cafe a-lait foltok).

Palpatio: Csigolyák proceessus spinosusainak végigtapintása, mely a görbületet kirajzolja. Nyomási, ütögetési érzékenység keresése. Előrehajolva thoracalisan bordapúp, lumbalisan izompúp keresése, mérése. 

Görbület kompenzáltságának megítélése függőónnal. 

Görbület mobilitásának megítélése tarkónál fogva való megemeléssel és bending tesztekkel. 

Durva neurológiai vizsgálat. 

Alsó végtagok hosszának mérése, alsó végtagi nagyizületek vizsgálata.

4. Kötelező (minimálisan elvégzendő) diagnosztikai vizsgálatok (felhasznált bizonyítékok, azok szintjei)

4.1.) Laboratóriumi vizsgálatok

A diagnózishoz általában nem feltétlenül szükséges. 

4.2.) Képalkotó vizsgálatok

2 irányú teljes gerinc Rtg, valamint scoliosis esetén oldal irányú, kyphosis esetén antero-posterior Bending felvétel.

4.3.) Egyéb

légzésfunkciós vizsgálat

4.4.) Preoperatív kötelező vizsgálatok
teljes rutin nagylabor vizsg., negatív bakterologiai vizsgálatok (garat, vizelet), EKG, mellkas rtg 

5. Kiegészítő diagnosztikai vizsgálatok (felhasznált bizonyítékok, azok szintjei)

Etiológiától függően: Teljes és részletes neurológiai vizsgálat (pl.: neurofibromatosis)




 CT, esetleg 3D rekonstrukcióval (pl.: fejlődési rendellenesség).

 MRI neurológiai érintettség valószínűsége esetén (pl.:neurofibromatosis, diastematomyelia).

 Szív UH (pl.: Marfan szindróma, myopathiák).
 csontdenzitás mérés (DEXA)

6. Diferenciál diagnosztika (felhasznált bizonyítékok, azok szintjei)

III. Terápia
III/1. Nem gyógyszeres kezelés (felhasznált bizonyítékok, azok szintjei)

1. A megfelelő egészségügyi ellátás szintje


Járóbeteg ellátás (ambuláns tevékenység: ANTSZ működési engedély alapján)


Indikációja:
· 10 - 40º közötti görbületek

· Risser 0 - 3 stádium

· Műtéti kontraindikáció esetén a sceletális érettség befelyeződéséig.

2. Általános intézkedések

A járóbeteg ellátással szoros kapcsolatban gyógyászati segédeszközt (fűző) méretre gyártó cég jelenléte.

3. Speciális ápolási teendők

Gyógytornász által irányított speciális gerinctorna.

4. Fizikai aktivitás

Iskolai testnevelés alóli felmentés indokolatlan! Rendszeres hát és hasizom erősítő torna javallt.

5. Diéta

6. Betegoktatás

A fűzőkezelés tényleges eredményeinek, várható hatásának ismertetése.

III/3. Műtét (felhasznált bizonyítékok, azok szintjei)

1. A megfelelő egészségügyi ellátás szintje


Fekvőbeteg ellátás / műtéti tevékenység: ÁNTSz működési engedély alapján.
2. Általános intézkedések

2.1.) Műtői körülmények

A műtét tárgyi feltételei 

Kiemelt sterilitást biztosító műtő, az ÁNTSz minimumfeltételeknek megfelelően felszerelve. 

A műtét biztonságos kivitelezését biztosító általános műszerkészlet.

Az esetleges implantáció kivitelezéséhez szükséges speciális műszerkészlet.

A tervezett implantációs eszköz teljes méretválasztékából egy sorozat.

Leggyakoribb szövődmények ellátásához szükséges műszerek, implantátumok megléte.

Műszerek és berendezések:

Minimum:
Speciális gerincsebészeti műtőasztal



Elektrokoaguláló



Központi szívás



Rtg képerősítő



Rtg



Standard műszerkészlet

Optimum:
A fentiek plussz



Cell saver



Intraoperatív neurofiziológia lehetősége (SEP, MEP)

2.2.)  Személyzeti kívánalmak
Sebész, célirányos elméleti és gyakorlati felkészültséggel.

Anaesthesiológus orvos, valamint asszisztens jelenléte elengedhetetlen.

Egyéb szakemberek, célirányú (szakképzett műtős) képzettséggel, míg SEP és MEO használata esetén speciálisan képzett szakasszisztens kívánatos.

3. Speciális ápolási teendők

A műtétet követően, a beteg általános belgyógyászati statusában felmerülő állapot-változások korrekciójának biztosítása
4. Sebészeti kezelés

4.1.) műtéti indikáció

Dorzális feltárás:

Scoliosis esetén 35 Cobb fokot meghaladó bármely irányú strukrturális görbület etiológiától függetlenül, vagy évente legalább 10 fokot meghaladó dokumentált progresszió, Risser 3 – 5 stádiumban.

Kyphosis esetén 55 – 75 Cobb fokot meghaladó reguláris kyphosis, relatív indikáció, míg 75 Cobb fokot meghaladó reguláris kyphosis absolút indikáció, Risser 3 – 5 stádiumban.

Ventrális feltárás:

Scoliosis esetén 100 Cobb fokot meghaladó görbület, kifejezetten merev 80 – 100 fokos görbület.

Risser 0 – 3 stádiumokban bármely görbület a Crancshaft fenomén kivédése céljából.

Kyphosis esetén minden anguláris kyphosis, növekedés befejeztével minden reguláris kyphosis.

4.2.) műtéti előkészítés

Általános belgyógyászati kivizsgálás, szükség szerinti szakorvosi konzíliumokkal kiegészítve.

Anaesthesiologiai protokoll szerinti előkészítés.

Antibiotikus- és thrombosis profilaxis útmutatásai alapján.

4.3) műtéti érzéstelenítés

Anaesthesiologiai protokoll leírása szerint
4.4.) műtét

Dorsalis feltárás: (A generikus lépéseket követően)

1 A beteg asztalra történő fektetése (hason fekvés).

2 A műtét alatti folyamatos húzás (Húzás a fejen: Halo tractio: az esetek jelentős részében Halo szükséges, és csak kivételes esetben helyettesíthető Halo trakció Glisson-függesztővel történő húzással). Irányának és nagyságának beállítása mind a fejen, mind az alsó végtagokon (max. a testsúly 1/3-a).

3 A műtéti terület bőrfertőtlenítése.

4 A műtéti terület izolálása.

5 Bőrmetszés.

6 Subcutison történő áthaladás.

7 Fascia medián, vagy paramedián síkban való bemetszése.

8 Paravertebralis izomzat egy– vagy kétoldali leválasztása, a kisizületek felszabadítása.

9 Intraoperatív Rtg készítése szintmeghatározás céljából.

10 A műtét speciális lépései (lásd alább részletezve).

11 Szívódrain, - drainek behelyezése és kiöltése.

12 A fascia és ezen keresztül a paravertebralis izomzat csomós öltésekkel történő zárása.

13 A subcutis folyamatos öltéssel történő zárása.

14 A bőr folyamatos öltéssel való zárása. 

15 A sebkörnyék lemosása.

16 A seb fedése.

A műtétek speciális lépéseinek részletezése (10. pont):


10/1. Multiszegmentális egyoldali spondylodesis + graft *.
(A hátsó ívek és nyúlványok egyoldali dekortikálása + graft / saját csont, biocoral/ + gipszágy + fűző az utókezelés részeként).


10/2. Csontgraft*  augmentáció.

(Ugyanaz mint az 1/1, csak 2.3.4. lépésként max 9 hónapos intervallumokban végzendő).


10/3. Instrumentárium spondylodesis nélkül

(Végponti csigolyák feltárása + implantátumok helyének elkészítése + implantátum behelyezések/kapcsok csak a végponti csigolyákon/ + subcutan rúd behelyezés + korrekció + gipszágy + fűző az utókezelés részeként)


10/4. Correctio a spondylodesis nélküli műtét után

(Ugyanaz mint az 1/3. Instrumentárium és subcutan rúd behelyezése nélkül. Szükség szerint évente 1- 2 alkalommal végezhető).


10/5. Posterior multisegmentális instrumentárium (3D) + spondylodesis + graft*

(Implantátumok helyének elkészítése + implantátum behelyezés/mindig poliszegmentálisan/ + korrekciós rúdforma kialakítása + rúd behelyezés + korrekció + wake-up teszt + 2. rúd behelyezés + ívek, nyúlványok dekortikálása, kisizületek szanálása + graft + rúdösszekötők felhelyezése).

10/6. Posterior osteotomia + posterior multisegmentalis instrumentárium (3D) +spondylodesis + graft*

(Mono vagy multiszegmentális hátsó osteotomia + idegelemek felszabadítása + 1/5).

10/7. Posterior osteotomia előzőleg fuzionált gerinc esetében + posterior multisegmentális instrumentárium (3D) + spondylodesis + graft*.

(Instrumentárium eltávolítása + mono vagy multisztegmentális hátsó osteotomia + idegelemek felszabadítása + új implantátumok helyének elkészítése + új implantátum behelyezés/mindig poliszegmentálisan/ + korrekció /ha lehetséges/ + wake-up teszt + 2. rúd behelyezés + dekortikálás + graft + rúdösszekötők felhelyezése).

· Graft nyerés miatt ahol ez szükséges a műtétek az alábbi lépésekkel egészülnek ki.

(Bőrmetszés a crista ilei felett + a periosteum és a csípőlapát hátsó felszínén tapadó izmok letolása + csontnyerés + izom rekonstrukció + szívódrainage + réteges sebzárás)

Ventrális feltárás:
(transthoracalis, thoracoabdominális, retroperitonealis, costotransversectomiás, transperitonealis)

(A generikus lépéseket követően)

1. A beteg asztalra történő fektetése (oldal fekvés: transthoracalis, thoracoabdominalis, retroperitonealis, costotransversectomiás behatolás/mindig a concáv oldalon/, hanyatt fekvés: transperitoneális behatolás).

2. A műtét alatti folyamatos húzás irányának és nagyságának beállítása mind a fejen**, mind az alsó végtagokon (max. a testsúly 1/3-a).

3. A műtéti terület bőrfertőtlenítése.

4. A műtéti terület izolálása.

5. Bőrmetszés (mind a convex oldalon a bordalefutásnak megfelelően: transthoracalis behatolás: a görbületi punctum maximumából számított borda, thoracoabdominalis behatolás: X. borda, retroperitonealis behatolás: XII. borda, costotrransversectomiás behatolás: a punctum maximumon, transperitonealis behatolás: medián laparotomia).

6. Subcutison történő áthaladás.

7. Borda subperiosteális feltárása (transthoracalis, thoracoabdominális, retroperitonealis behatolás).

Bordák és proseccus transversusok subperiosteális feltárása (costotransversectomiás behatolás).

Linea alba átmetszése (transperitonealis behatolás).

8. Bordaresectio.

Costotransversectomia.

Peritoneum megnyítása (transperitonealis behatolás).

9. Parietalis pleura bemetszése (transthoracalis behatolás)

Parietalis pleura bemetszés + rekeszleválasztás (thoracoabdominalis behatolás).

Áthaladás a hasfali izomzaton + peritoneum lepreparálása (retropertitonealis behatolás).

Fali peritoneum átmetszése az L IV – L V magasságában (transperitonealis behatolás).

10. A műtét speciális lépései (lásd alább részletezve)

11. Rekesz rekonstrukció (csak thoracoabdominális behatolás).

12. Mellkasi szívódrain (transthoracalis, thoracoabdominális behatolás), - és/vagy drainek behelyezése és kiöltése.

13. A pleura recostructio és mellüreg zárása csomós öltésekkel (transthoracalis, thoracoabdominalis behatolás).

Hasfali izomzat zárása csomós öltésekkel (retroperitonealis behatolás).

Linea akba zárása csomós öltésekkel (transperitonealis behatolás).

14. A subcutis folyamatos öltéssel történő zárása.

15. A bőr folyamatos öltéssel való zárása.

16. A sebkörnyék lemosása.

17. A seb fedése.

A műtétek specialis lépéseinek részletezése (10. pont):


10/1. Anterior corpodesis + graft***.

(Fali pleura/peritoneum lepreparálása + segmentális érképletek ligaturája + periosteum lepreparálása + intervertebrális discusok eltávolítása + vérzéscsillapítás + graft*** + periosteum reconstructio + pleura/peritoneum reconstrukcio).


10/2. Anterior corpodesis csigolyatestbe ékelt grafttal****.

(Fali pleura/pertitoneum lepreparálása + segmentális érképletek ligaturája + periosteum lepreparálása + intervertebrális discusok eltávolítása + vérzéscsillapítás + vályulat képzés a feltárt csigolyákban + graft**** beékelés + graft*** + periosteum reconstructio + pleura/peritoneum reconstrukcio).


10/3. Anterior corpodesis kitámasztó grafttal****
(Fali pleura/peritoneum lepreparálása + segmentális érképletek ligaturája + periosteum lepreparálása + intervertebrális discusok eltávolítása + vérzéscsillapítás + graft**** beékelés a végponti csigolyákban + csigolyatest felépítés + graft*** + periosteum reconstructio + pleura/peritoneum reconstructio)


10/4. Anterios osteotomia + corpodesis kitámasztó graft****

(Fali pleura/peritoneum lepreparálása + segmentális érképletek ligaturája + periosteum lepreparálása + intervertebrális discus maradványok felkeresése + discus maradványok eltávolítása + osteotomia + vérzéscsillapítás + graft**** beékelés a végponti csigolyákban + csigolyatest felépítés + graft*** + periosteum reconstructio + pleura/peritoneum reconstrukcio)


10/5. Anterior decompresio + corpodesis kitámasztó grafttal****

(Fali pleura/peritoneum lepreparálása + segmentális érképletek ligaturája + periosteum lepreparálása + intervertebrális discuzs maradványok felkeresése + discus maradványok eltávolítása + csigolyatest hátsó részleteinek eltávolítása + idegelemek felszabadítása + vérzéscsillapítás + graft**** beékelés a végponti csigolyákban + graft*** + periosteum reconstructio + pleura/peritoneum reconstrukcio).


10/6. Anterior csigolyatest resectio + corpodesis kitámasztó grafttal****

(Fali pleura/peritoneum lepreparálása + segmentális érképletek ligaturája + periosteum lepreparálása + intervertebrális discusok felkeresése + discusresectio + csigolyatest eltávolítása + idegelemek felszabadítása + vérzéscsillapítás + graft**** beékelés a végponti csigolyákban + graft*** + periosteum reconstructio + pleura/peritoneum rekonstructio).


10/7. Anterior instrumentarium + corpodesis

(Fali pleura/peritoneum lepreparálása + segmentális érképletek ligaturája + periosteum lepreparálása + intervertebrális discusok felkeresése + discusresectio + vérzéscsillapítás + implantátumok helyének elkészítése + implantátumok behelyezése/mindig poliszegmentálisan/ + rúd behelyezés + korrekció + graft*** + periosteum reconstructio + pleura/peritoneum rekonstructio).


Húzás*** a fejen: Halo tractio

(10/1 – 10/7 műtétek esetén mindig Halo szükséges, míg a 10/7 műtét esetén a Halo helyettesíthető Glisson-függesztővel történő húzással is).


Graft***

(A resecált borda őrlemény)

Graft**** nyerés miatt ahol ez szükséges a műtétek az alábbi lépésekkel egészülnek ki.

(Bőrmetszés egy vagy mindkét tibia felett + a periosteum lepreparálása + csontspán nyerés /1-1,5 cm széles. A tibia teljes hosszát kitévő spán, a tibia él intaktságának megőrzésével / + periosteum reconstructio + réteges sebzárás).

Megjegyzendő, hogy a fúziókhoz szükséges csontot kiegészítő, vagy teljességgel kiváltó természetes (pl.: korall alapú hydroxiapatit) és/vagy mesterséges alapanyagú (hydroxiapatit) helyettesítő termékek is használhatóak, melyek használata esetén a graft****… lépés természetesen kimarad. (A használatot nehezíti a finanszírozás hiánya).

Az anterior feltárások (10/2 – 10/6-os számú műtétek) után egy bentfekvés során valamilyen hátsó feltárásból végezhető korrekciós spondylodesis mindig szükséges.

A 10/1, valamint a 10/7 számú műtétek esetén szükséges lehet egy bentfekvés alatt elvégzett hátsó korrekciós spondylodesis is.


Egyedi műtétek:

1. vascularizált borda graft anterior behelyezés, vagy

2. thoracoplastica egyedi esetben szükségessé válhat a gerincdeformítások korrekciójának növeléséhez.

3. Thoracoscopos mellkasi felszabadító műtét (fejlesztés alatt)

4.5.) posztoperációs teendők

ITO szükségessége: Az anterior feltárások (10/2 – 10/6-os számú műtétek) után egy bentfekvés során valamilyen hátsó feltárásból végezhető korrekciós spondylodesis mindig szükséges. A 2. műtét elvégezhetőségéig (max 10 nap) intenzív osztályos elhelyezés, vagy folyamatos postoperatív őrzés szükséges.

A közvetlen postoperatív szakban fokozott felügyelet szükséges: szívódrainen keresztül ürült mennyiség regisztrálása, folyadékháztartás (só-elektrolit, sz.sz. vérpótlás) rendezése, fájdalomcsillapítás, a beteg ált. belgy. statusának ellenőrzése érdekében.

Antibiotikus, thrombozis profilaxis, sz.sz. alapbetegség spec. gyógyszerelése.

A beültetett implantatum helyzetének ellnőrzése kontroll képalkotó eljárással, legkésőbb 24 órán belül.
Ventrális feltárás után testüregi drainen ürült mennyiség regisztrálása. Kórtermi nativ mellkas rtg a postoperatv 1. napon és mellkas drain kihúzása előtt. 

A műtét menetének részletes leírása, a műtéti leírás csatolása kórlaphoz, archiváláshoz.

A beültetetett implantátum dokumentálása műtéti leíráson, archiváláshoz.

5. Fizikai aktivitás

Postoperatív torna, vénás torna, légzőtorna és mobilizálás gyógytornász protokoll szerint, orvosi vélemény alapján. 

Kontroll vizsgálatok alapján egyénileg meghatározott fokozatos terhelési program szerint. 

6. Segédeszköz igény: Nem megfelelő minőségű, porotikus csontok esetén, vagy féloldali dézisek esetén postoperatív gipszágy, valamint postoperatív fűző viselése javasolt.(pl.: neurofibromatosis esetén a műtétet követő 1 évig).
7. Diéta

Általános, vagy belgyógyászati indikációnak megfelelően, dietetikai előírások szerint.
8. Betegoktatás

Általános betegtájékoztató szerint.

Implantátum egyedi előírásainak megfelelően.

Gyógytornász utasításainak megfelelően.

III/4. Egyéb terápia (pszichoterápia, gyógyfoglalkoztatás stb.)

IV. Rehabilitáció

Korai: Második naptól a spinalis izombalance helyreállítása

Késői: 6. Héttől óvatos, fokozatos terhelés mellett hát és hasizom erősítő torna, rendszeres úszás.

Gondozás: Évente legalább egy alkalommal végzett teljes gerinc vizsgálat rtg. kontrollal kiegészítve.
V. Gondozás

1. Rendszeres ellenőrzés
A beteg általános mozgásszervi állapotának, az operált gerinc rendszeres felügyelete után vizsgálata szükséges a műtétet követő 6-12 héten, majd fél év, egy évvel később. Ezt követően panaszok esetén ill. egy-két évente.

Röntgenkontroll közvetlen műtét után, fél-egy év múlva, ill. panasz esetén és az operáló osztály útmutatása szerint.

2. Megelőzés
Bekövetkező állapotromlás esetén haladéktalan beavatkozás szükséges: utókezelés, rehabilitáció, sz.e. reoperáció.

3. Lehetséges szövődmények
Korai és késői infekció, haematoma, sebgyógyulási zavar, thrombophlebitis, mélyvénás thrombosis, tüdő embólia, igen ritkán ér- és ideg károsodás, implantátum lazulás/törés.

4. Szövődmények kezelése
A 4. pontban felsorolt szövődmények kezelésének haladéktalan megkezdése szükséges.

Fontos a postoperatív localis szövődmények korai ellátása. Infectio gyanúja esetén korai feltárás, alapos debridement és átmosás majd szívódrainek behelyezése javasolt. Steril haematomát a műtőben steril körülmények között kell kiüríteni. Sebgyógyulási zavar, illetve bőrnecrosis esetén annak kiterjedésétől függően felületes hámosító kezelés vagy a defectus sebészi zárása szükséges. 

5. Kezelés várható időtartama/Prognózis
A beteg egyedi mozgásszervi statusából következően egyedi felépülési prognózist kell megállapítani, amelyben törekedni kell az életminőség javításának legrövidebb, de legbiztosabb módjára.

6. Az ellátás megfelelőségének indikátorai

Gerindeformitás megszűnése vagy jelentős csökkenése, kompenzálttá válása. Fájdalommentesség, neurologiai deficit hiánya. 

Nemzetközi protokollok kiértékelése.

A műtött beteg általános és speciális mozgásszervi állapotának rögzítésének dokumentálása szükséges az állapotváltozás utánkövetése érdekében.

Szakmai munka eredményességének mutatói

(folyamat-, eredmény indikátorok EüK.2003.V.29- számában megjelent indikátorok mintájára kérjük megadni)

